**Дзяржаўная ўстанова адукацыі “Камсамольская сярэдняя школа” Рэчыцкага раёна**

**ТЭМА: Канструкцыі з чужой мовай, ужыванне, знакі прыпынку. Сказы з простай мовай**

 **Падрыхтавала і правяла**

 **настаўнік беларускай мовы і літаратуры**

 **Данчанка А. Л.**

 **аг. Камсамольск**

**Тэма:** **Канструкцыі з чужой мовай, ужыванне, знакі прыпынку. Сказы з простай мовай.**

**Мэты:** сістэматызаваць веды пра канструкцыі з чужой мовай, пунктуацыйныя нормы пры іх пісьмовым афармленні;

выпрацоўваць уменні вызначаць канструкцыі з простай мовай, правільна ставіць і тлумачыць знакі прыпынку ў такіх сказах;

развіваць уменне складаць свае сказы з чужой мовай, выконваць тэставыя і творчыя заданні па тэме;

выхоўваць паважлівыя адносіны да працы, людзей працы, роднай зямлі.

**Абсталяванне**: карткі з заданнямі на партах для актуалізацыі ведаў, мультымедыйны праектар, тэставыя заданні.

**Ход урока**

**І. Арганізацыйны момант**

**ІІ. Праведка дамашняга задання**

**Фанетычная хвілінка.**

**1.Выпішыце словы з гукам [ч]:**

 Паказчык, сугучча, падчысціць, даследчык, расчасаць, расчулены, лётчык, падчарыца, Уручча, возчык, падчэрнены, агародчык, счапіць, аднадушша.

**2.Адзначце словы, у якіх спалучэннем літар дз перадаецца адзін гук.**

 Адзначыць, надзённы, бяздзейнасць, падзямелле, дзяцінства, падзолісты, дзяжурства, вадзіць, адзваніць, адзенне.

**А26. (2012г.) Адзначце колькасць сэнсава-граматычных частак у сказе:**

*Сонцаў неяк расказваў, што, калі ён ішоў у армію, Юлька, сястрычка, была яшчэ дзіцем; перад тым яна часта прыбягала на поле, узбіралася на трактар, прасіла патрымацца за руль.*

1. 3;
2. 4;
3. 5;
4. 6.

**А27. (2005г.) Адзначце з прапанаваных сказаў складаныя сказы з рознымі відамі сувязі:**

1. І я падумаў: вось бы гэтак шчодра адзін другому людзі ўсяго свету цяпло сваёй душы дарыць маглі, – растаў бы снег і ледзяныя горы, і тады не было б ніколі на Зямлі самоты, крыўды, зайздрасці і гора.
2. Васіль адчуваў цяпер, што ўвесь свет яму родны і блізкі і што ён гаспадар у гэтым свеце, у новым жыцці.
3. Харытончыку ўспомнілася, што ў маці быў такі ж стомлены твар, калі яна ўсю ноч прала.
4. Тут хістаецца асока, там шуміць высокі бор, а на полі не замаўкае струн вясёлых перабор.

**А36. (2003г.) Колькі і якіх знакаў прыпынку павінна быць у сказе. Адзначце нумар правільнага адказу.**

*Андрэй бачыў ні Цімох ні айчым не забылі але знарок не чапалі яе бо ведалі што ўжо зусім блізка той дзень калі давядзецца шукаць купцоў…*

1. 5 косак;
2. 5 косак, 1 двукроп’е;
3. 4 коскі, 1 двукроп’е;
4. 6 косак.

**А27. (2015г.)Адзначце схему, якая адпавядае прыведзенаму сказу (улічыце, што знакі прыпынку паміж часткамі сказа не пастаўлены):**

*Не раз было: з далёкай далі к сваёй вярталіся зямлі яны, каго ўжо не чакалі, па кім і слёзы пралілі.*

1. [ ]: [ ], [ ], [ ].

2. [ ]: ( ), (каго...), (па кім...).

3. [ ]: [ ], (каго...), (па кім...).

4. [ ]: ( ), [каго...], (па кім...).

5. ( ): [ ], (каго...), (па кім...).

**А26. (2010г.) Адзначце складаныя сказы з рознымі відамі сувязі частак, у якіх прапушчаны знакі прыпынку паміж іх часткамі:**

1. Я веру ў маладосць: калі яе паклічаш, - адгукаецца.
2. Ноч, сплыў сад у цемру. а я падкінуў дроў у печку і запаліў святло.
3. Лёгкі ранішні ветрык песціў загоны жыта што падрастала да самай сцежкі, і яно ціха шумела сівым калоссем.
4. Вось чаго ў жыцці я не зраблю ніколі: не прадам я сэрца, не прадам я волю, не прадам я песні, хоць бы мне за гэта каля ног злажылі скарбы ўсяго свету.
5. Амаль у кожным чалавеку ёсць схаваная ад вока прыгажосць, ты разгадай яе і зразумей і станеш ты намнога багацей.

**ІІІ. Актуалізацыя раней вывучанага па тэме**

1. Работа з табліцай

**У залежнасці ад сродкаў і спосабу перадачы чужая мова падзяляецца на:**

**простую мову**

**няўласна-простую мову**

**ускосную мову**

**Чужая мова, якая перадаецца кім-небудзь даслоўна, з захаваннем не толькі зместу, але і формы**

**Чужая мова, якая перадае думкі, пачуцці, перажыванні таго, пра каго гаворыцца**

**Чужая мова, якая перадаецца ад імя апавядальніка з парушэннем пэўных яе асаблівасцей**

**Бацька доўга моўчкі пазіраў на раскінутае перад яго паглядам поле і мімаволі думкі скіраваліся да неўзаранай раллі.Чалавек жыве, пакуль нешта робіць.**

**Мой бацька не раз паўтараў, што чалавек жыве, пакуль нешта робіць**

**“Чалавек жыве, пакуль нешта робіць”, – не раз паўтараў мой бацька.**

**Суаднясіце віды сказаў з чужой мовай і іх прыклады.**

|  |  |
| --- | --- |
| “Ідзі, мая кароўка, у зялёную дуброўку, каб пад сонейкам хадзіла, пад месячыкам не блудзіла”, – так выпраўлялі мы сваю малочніцу ў поле.  | Сказ з простай мовай |
| Апошні час у яго на душы было неспакойна. Хто ён цяпер? Без пяці хвілін камандзір узвода. | Сказ з ускоснай мовай |
| “Выбачайце, – нарэшце сказаў я, – і хто тут з вас перадавік вытворчасці?” | Сказ з няўласна-простай мовай |
| Алесь падумаў: “Немагчыма стварыць для сябе ціхае месца, куды не прайдуць трывогі часу”. |  |
| Якуб Колас гаварыў, што адной з рыс беларускага характару з’яўляецца адчуванне ўласнай годнасці.  |  |
| Дзядзька Сымон спытаў, дзе ў тыя суровыя дні барацьбы знаходзіўся партызанскі лагер. |  |
| Заўсёды, калі Андрэй успамінаў маці. Сэрца заходзілася болем. Як яна там, бедная,адна? |  |
| Глеб вяртаецца дадому. Работу знойдзе, гэта не страшна. Калі пайсці качагарам, то праз колькі гадоў можна выбіцца ў памочнікі, а потым – у машыністы. |  |

**АДКАЗ:**

|  |  |
| --- | --- |
| “Ідзі, мая кароўка, у зялёную дуброўку, каб пад сонейкам хадзіла, пад месячыкам не блудзіла”, – так выпраўлялі мы сваю малочніцу ў поле.  | Сказ з простай мовай |
| “Выбачайце, – нарэшце сказаў я, – і хто тут з вас перадавік вытворчасці?” |
| Алесь падумаў: “Немагчыма стварыць для сябе ціхае месца, куды не прайдуць трывогі часу”. |
| Якуб Колас гаварыў, што адной з рыс беларускага характару з’яўляецца адчуванне ўласнай годнасці. | Сказ з ускоснай мовай |
| Дзядзька Сымон спытаў, дзе ў тыя суровыя дні барацьбы знаходзіўся партызанскі лагер. |
| Апошні час у яго на душы было неспакойна. Хто ён цяпер? Без пяці хвілін камандзір узвода. | Сказ з няўласна-простай мовай |
| Заўсёды, калі Андрэй успамінаў маці. Сэрца заходзілася болем. Як яна там, бедная,адна? |
| Глеб вяртаецца дадому. Работу знойдзе, гэта не страшна. Калі пайсці качагарам, то праз колькі гадоў можна выбіцца ў памочнікі, а потым – у машыністы. |
| **Знакі прыпынку ў сказах з простай мовай** |
| **Простая мова знаходзіцца пасля слоў аўтара** |
| **Схемы пастаноўкі знакаў прыпынку і напісання вялікай ці малой літары ў сказах з простай мовай** | **Прыклады**  |
| 1. А: “П”.; А: “П?”; А: “П!”
 | Ніна папрасіла: “Раскажы мне што- небудзь пра сваю вёску” |
| **Простая мова знаходзіцца перад словамі аўтара** |
| 1. “П?” – а.; “П!” – а.; “П”, – а.
 | “Працаваць я з дзяцінства прывучаны”, – усміхнуўся Васіль. |
| **Простая мова разрываецца словамі аўтара** |
| 1. “П, – а, – п”. “П, – а. – П”.

“П? – а. – П”. “П! – а. – П”. | “Ты, дачушка, спачатку справу дарабі, – сказала маці, – а потым ужо ля люстэрка пакруціся”. |
| **Простая мова разрываецца словамі аўтара, што змяшчаюць два дзеясловы маўлення, адзін з якіх адносіцца да першай часткі простай мовы, а другі – да другой.** |
| 1. “П, – а (= і =): – П”.

“П? – а (= і =): – П”.“П – а (= і =): – П”.  | “Што самае галоўнае ў маім жыцці? – пытаецца сам у сябе Андрэй Лабановіч і дае вычарпальны адказ: – Любоў да працы маёй”. |
| **Простая мова разрывае словы аўтара** |
| 1. А: “П”, – а.

А: “П?” – а.А: “П!” – а. | Бацька не раз паўтараў ;”Работа – не забота, забота, калі няма работы”, – але сын з гэтага нічога не разумеў. |

 **Расстаўце знакі прыпынку і пабудуйце схемы сказаў.**

|  |  |  |
| --- | --- | --- |
| 1. | Хлопчык здзіўлена паглядзеў на бацьку і спытаўся а як гэта: шчырая праца – мазалёвая? |  |
| 2. | Ніякая праца не ганьбіць чалавека думала Ганна, калі кароў пасвіла. |  |
| 3. | А ты сынок сказаў мне сёння тата такім як дзед Лявон расці твой дзед сумленным быў аратым і справядлівым ў жыцці. |  |
| 4. | Ведаеш сынок як пастараўся сказаў бацька і пасля непрацяглага маўчання дадаў так і пажывіўся. |  |
| 5. | Трывожыцца Аленка ці здолееш ты Сцёпачка спаву да канца давесці думае яна. |  |

АДКАЗ:

|  |  |  |
| --- | --- | --- |
| 1. | Хлопчык здзіўлена паглядзеў на бацьку і спытаўся: “А як гэта: шчырая праца мазалёвая?” | А: “П?”; |
| 2. | “Ніякая праца не ганьбіць чалавека”, – думала Ганна, калі кароў пасвіла. | “П”, – а |
| 3. | “ А ты, сынок, – сказаў мне сёння тата –такім, як дзед Лявон, расці. Твой дзед сумленным быў аратым і справядлівым ў жыцці”. | “П, – а, – п”. |
| 4. | “Ведаеш, сынок, як пастараўся, – сказаў бацька і пасля непрацяглага маўчання дадаў: – так і пажывіўся”. | “П – а (= і =): – П”.  |
| 5. | Трывожыцца Аленка: “Ці здолееш ты, Сцёпачка справу да канца давесці?” – думае яна. | А: “П?” – а. |

**IY. Праца па тэме ўрока**

 **Заданне па пунктуацыі**

Выправіць памылкі ў схемах:

|  |  |  |
| --- | --- | --- |
| 1. ”П,” – а.

“П”, – а:”П”.“П!” – А.“ П”, – а– “п”. | 1. А– “П”,

“П! – А– П!” “П” – а– “П”. –“П”,-а. | 1. ”П. – а, – “П”.

“П? – а, – “П”. “П”, – а. – “П” “А”: – “П”. |

**ФІЗКУЛЬТХВІЛІНКА.**

ПРАСАЧЫЦЕ ВАЧАМІ ПА НАКІРУНКУ, ЯКІ ЎКАЗАНЫ



Хто любіць нашу Беларусь –

Падыміцеся,

Нізка зямлі нашай пакланіцеся –

За шчаслівы дзень учарашні,

І за сённяшні, і заўтрашні.

Да сонца падцягніцеся.

А цяпер сядайце,

Пісаць пачынайце.

**Злучыце тэарэтычны і практычны матэрыял**

|  |  |
| --- | --- |
| Тэарэтычны матэрыял | Практычны матэрыял |
| 1. “П, – а і а: – П!” | 1.Камандзір дывізіі падышоў да лётчыка:”Падымай, лейтэнант, сваіх летуноў!” – і хутка пакрочыў да другога самалёта. |
| 2. ”П, – а, – п!” | 2.”Заходзьце, калі ласка, у хату, – ветліва запрасіла гаспадыня і, убачыўшы нерашучасць госця, крыкнула: – Каму кажу!”  |
| 3. А:”П”,а. | 3.Кінуўшы на хаду: “Я да Андрэя”, хлопец выбег з хаты. |
| 4. А:”П!” – а. | 4.”Ну, дачушка, – бацька кажа, – у шчаслівы пуць!” |

**АДКАЗЫ:** 1- 2; 2- 4; 3- 3; 4- 1.

**Які знак прыпынку прапушчаны ў сказах з простай мовай:**

1. “Зірні, як высока, ледзь не чапляюцца крыламі за хмары, ляцяць жураўлі”, звярнуўся да мяне сябар.
2. “Калі чалавек піша музыку, яго настрой перадаецца гукамі, - пачаў гутарку кампазітар – Мы, слухаючы музыку, гэты настрой адчуваем”.
3. “Я чалавек на службе, а не на ігрышчы, – сурова адказаў Віталій і дадаў – Майго сумлення не чапай”.
4. “Любіце сваю зямлю аддана і да канца – слушна пісаў Уладзімір Караткевіч. – Іншай вам не дадзена, ды і не патрэбна”.
5. – працяжнік;
6. – кропка;
7. – двукроп’е:
8. – коска.

 **Творчае заданне**

**Злучыце пачатак і заканчэнне прыказак. Скласці сказы па наступных схемах, ужываючы дадзеныя прыказкі:**

1. **А: “П”.**
2. **“П”, – а.**
3. **“П, – а, – п”.**
4. **“П, – а: – п”.**

|  |  |
| --- | --- |
|  Горкая часам праца,  | чалавекам будзеш. |
|  Хто любіць працаваць,  | а дзе лянота – пуста. |
| Хто працуе,  | такая і слава. |
| Дзе шчырая праца, там густа,  | таму і шанцуе. |
| Якая справа,  | з’ясі ў ахоту. |
| Працуй да поту –  | а лянота марнуе. |
| Працу палюбіш –  | ды хлеб ад яе салодкі. |
| Праца гадуе,  | той не будзе доўга спаць. |

**1. Запішыце сказы, аформіўшы іх згодна з правіламі арфаграфіі і пункткацыі.**

[ пры сустрэчы са свай’ім’і с’абрам’і ўлаz’ім’р каратк’эв’іч л’уб’іў паўтарац’// раб’і н’эчаканай’э/ раб’і/ й’ак н’э бывай’э/раб’і/ й’ак н’а роб’ц’ н’іхто// й’і тады п’эраможаш//]

Пры сустрэчы са сваімі сябрамі Уладзімір Караткевіч любіў паўтараць: ["Рабі нечаканае, рабі, як не бывае, рабі, як ня робіць ніхто ‒ і тады пераможаш"](http://dumki.org/quote/118).

1. **Разгадайце і запішыце зашыфраваны сказ.**
2. Прыналежны займеннік, утвораны ад асабовага займенніка я.
3. Бацькаў бацька.
4. Сінонім да прыслоўя заўсёды.
5. Дзеяслоў, утвораны ад назоўніка гаворка, ужыты ў прошлым часе мужчынскім родзе.
6. Інфінітыў ад слова памёр у незакончаным трыванні.
7. Дзеяслоў збірацца ў будучым часе 2 асобе, адзіночнага ліку, зваротны.
8. Злучальны супраціўны злучнік.
9. Беларускі адпаведнік да слова рожь.
10. Дзеяслоў сеяць у форме 2 асобы адзіночнага ліку загаднага ладу.

***Мой дзед увесь час гаварыў: “Паміраць збірайся, а жыта сей”.***

**Выкананне тэстаў са зборнікаў ЦТ**

**А38.(2002)** **Якая схема адпавядае пастаноўцы знакаў прыпынку ў наступным сказе з простай мовай?**

*Вам пераапрануцца трэба сказала жанчына і, думаючы, што ён саромеецца зняць пры ёй гімнасцёрку, узлавана крыкнула (К, к)іньце вы цырымоніцца.*

1. “П, – а і а: – П!”
2. “П, – а, – п!”
3. “П”, – а; “П!”
4. “П”, – а і а – П”.

**А 37. (2003)** **Якая схема адпавядае пастаноўцы знакаў прыпынку ў наступным сказе з простай мовай?**

*Паляўнічы запытаўся (А, а) масток застанецца зламаным і зірнуў на дзядка.*

1. А: “П?” – а.
2. А: “П”, - а.
3. А: “П?” – А.
4. А – “П!” – а.

**А 37. (2004)** **Якая схема адпавядае пастаўцы знакаў прыпынку ў наступных сказах з простай мовай?**

*Генерал выйшаў у завірухі і крыкнуў (П, п)а конях хоць усе былі іменна на конях.*

1. А: “П”, - а.
2. А: “П!” – а.
3. А: “А!” – А.
4. А - “П! – а.

**А 31. (2005**) **Адзначце схему, якая адпавядае пастаноўцы знакаў прыпынку ў наступным сказе:**

*Калісьці Пціч была глыбакаводнай і суднаходнай ракой расказвае экскурсавод і вось тут, дзе ў яе ўпадае рэчка Менка, да дзясятага стагоддзя, як лічаць вучоныя, знаходзіўся старажытны Менск.*

1. “П, – а. – п”.
2. “П, – а: – П”.
3. “П,” – а. – “П”.
4. – п! – а. – П.
5. – П? – а. – П.

**А 31. (2005)** **Адзначце сказы, якія адпавядаюць схеме “П? – а. – П”.**

1. Не стрымаўшыся, Ірына выказала сваё абурэнне гэта ж не па-людску, але раптам убачыла пагрозлівы позірк бацькі – жаданне гаварыць знікла.
2. І каго там нясе ідучы адчыняць дзверы нечаканым гасцям, бурчэла бабуля соваюцца ўсё нешта па хатах, ні ўдзень, ні ўночы няма ад іх спакою.
3. Як жа, аднак, хораша жыць падумаў Мікола.
4. Уважліва слухаў дзяцька хлопца, але нарэшце сказаў ты сам спачатку разбярыся, чаго ты хочаш.
5. Колькі зараз часу спытала сястра баюся, каб не спазніцца на работу.

**А 31. (2006)** **Адзначце сказы з простай мовай, у якіх на месцы пропускаў трэба паставіць двукроп’е:**

1. “Запрагайце майго каня, – загадаў старшыня, але потым мякка паправіўся \_\_ – Калі ласка”.
2. “Ці не з Карпілаўкі будзеце?” \_\_ запытаў чалавек у шынялі.
3. Садовіч накінуўся на прыстава \_\_”Чаму вы дазваляеце сваім стражнікам біцца?”
4. “У Кушляны вам, да Мацея Бурачка – запытаў мужчына і дадаў \_\_ - за ліпай завярніце налева і ідзіце аж да самай хаты”.
5. “Сустракайце гасцей” \_\_\_ прамовіў Башлыкоў, ідучы мне насустрач.

**А 31. (2007)** **Адзначце сказы з простай мовай, у якіхзнакі прыпынку пастаўлены правільна:**

1. “Дзіўна, чаму я раней не заўважаў тваіх здольнасцей?” – спытаў настаўнік у Сашы.
2. “Хлопцу шаснаццаць гадоў – працягвае Несцяровіч. – Праз два гады ён будзе паступаць у інстытут”.
3. “Можна? – не чакаючы адказу, зайшла дзяўчына і з парога прадставілася: - Мяне завуць Агнія”.
4. “Ад працы, - гаварыла Ганна сыну, - чалавек ніколі горшым не робіцца”.
5. “А як жа кумка маецца” – кума ў кумы пытаецца.

**А 31. (2008)** **Адзначце, які знак прыпынку прапушчаны пры афармленні простай мовы:**

*“Можа, сватацца да дачкі прыехалі? – жартаўліва запытала Ганна і дадала: То заходзьце, міласці промім”.*

1. працяжнік;
2. двукроп’е;
3. коска;
4. кропка;
5. пытальнік.

**А 32. (2009)** **Адзначце сказы, у якіх на месцы прапускаў трэба паставіць двукроп’е:**

1. Казаў бацька сыну \_\_ “Чалавекам будзь!”
2. “Куды ж ты паляцеў? – пастукала ў раму маці і, зразумеўшы, што сын не пачуў, гукнула мацней \_\_ – Гэта ж вячэраць час!”
3. “Ткалі раней добра, - успамінала бабуля \_\_ – Вёска наша ўся была ў палатняным”.
4. “На вялікі жаль, ніхто не ведае, дзе падзеўся крыж Святой Ефрасінні Полацкай” \_\_ адказаў на наша пытанне дырэктар музея.
5. “Пара, госцікі, дадому, – засмяялася гаспадыня \_\_ бо авелі конікі салому”.

**А 31. (2010)** **Адзначце схему, якой адпавядае сказ з простай мовай:**

*Што ж падумаў Міхась буду вучыцца на ўрача.*

1. “П, – а: – П”.
2. “П, – а, – п”.
3. “П, – а, – П”.
4. “П”, – п.
5. “П. – а. – П”.

**А 28. (2011) Адзначце сказы з простай мовай, якія адпавядаюць схеме “П, - а, - п”:**

* + - 1. Піфагор некалі раіў не заплюшчвайце вачэй, калі нават вельмі хочацца спаць, пакуль не разбераце ўсіх сваіх учынкаў за дзень
			2. Ты, дачушка, адну ягадку кладзі, другую бяры, а трэцюю прыкмячай вучыла мяне мама збіраць суніцы
			3. Птушачка сваімі спевамі настройвала як кажуць на лірычны лад
			4. Дзякуй табе, родненькая, за дапамогу сказала бабулька і дадала яблычкаў для дзетак не забудзь узяць
			5. Я злавіў ужо не адну сняжынку скардзіўся хлопчык а ў руках адна вада.

**А 28.(2012) Адзначце сцвярджэнні, якія адпавядаюць сказу з простай мовай:**

*“Даўно павырасталі дзеці”, – адказаў на маё пытанне спадарожнік і дадаў – “Раз’ехаліся хто куды, але нас з жонкай, дзякуй Богу, не забываюць, наведваюць часта, дапамагаюць”.*

1. Простая мова няправільна заключана ў двукоссе.
2. у сказе адсутнічае знак прыпынку – кропка.
3. у сказе адсутнічае знак прыпынку – працяжнік.
4. у сказе адсутнічае знак прыпынку – коска.
5. у сказе адсутнічае знак прыпынку –двукроп’е.

**А 28. (2013) Вызначце, якія знакі прыпынку (знак прыпынку) трэба паставіць на месцы пропуску ў сказе. Адзначце правільны адказ:**

*“Давайце пастаім каля гаю, паслухаем спевы птушыныя” \_\_\_ прапанаваў малым дзядзька.*

1. Толькі двукроп’е.
2. двукроп’е і працяжнік.
3. коску і працяжнік.
4. толькі працяжнік.
5. толькі коску.

**А 28. (2014) Адзначце сцвярджэнне, якое адпавядае сказу з простай мовай:**

*“Уяўляю, як вам хочацца павеславаць, – звярнуўся дзядуля да ўнукаў – Зараз адвяжу лодку, прыладжу вёслы і паплывём”.*

1. У сказе прапушчана кропка.
2. у сказе прапушчана коска.
3. простая мова няправільна заключана ў двукоссе.
4. у сказе прапушчана двукроп’е.
5. у сказе няправільна пастаўлены працяжнік.

**А 28. (2015) Адзначце сказ, у якім правільна пастаўлены знакі прыпынку пры простай мове:**

1. “Біясферныя запаведнікі – гэта багатая спадчына краіны, – сказаў экскурсавод. – Наведаўшы іх, вы атрымаеце зарад энергіі на доўгі час”.
2. “Біясферныя запаведнікі – гэта багатая спадчына краіны – сказаў экскурсавод – Наведаўшы іх, вы атрымаеце зарад энергіі на доўгі час”.
3. “Біясферныя запаведнікі – гэта багатая спадчына краіны– сказаў экскурсавод. – Наведаўшы іх, вы атрымаеце зарад энергіі на доўгі час”.
4. “Біясферныя запаведнікі – гэта багатая спадчына краіны – сказаў экскурсавод: – Наведаўшы іх, вы атрымаеце зарад энергіі на доўгі час”.
5. “Біясферныя запаведнікі – гэта багатая спадчына краіны, – сказаў экскурсавод: – Наведаўшы іх, вы атрымаеце зарад энергіі на доўгі час”.

**А 28. (2016)Адзначце сцвярджэнне, якое адпавядае сказу з простай мовай:**

*“Арктычныя крачкі выводзяць птушанят падчас арктычнага лета, – пачаў адказваць на маё пытанне лектар – потым яны ляцяць у Антарктыду”.*

1. Простая мова няправільна заключана ў двукоссе.
2. у сказе не хапае коскі.
3. у сказе не хапае кропкі.
4. у сказе не хапае двукосся.
5. у сказе пастаўлены ўсе неабходныя знакі прыпынку.

**А 28. (2017) Адзначце знакі прыпынку (знак прыпынку), якія (які) трэба паставіць на месцы пропуску ў сказе:**

*“Бяроза і дуб шчодра дзеляцца сваёй прыроднай энергіяй з чалавекам” \_\_\_ сказаў ляснік.*

1. Кропку і працяжнік.
2. Коску і працяжнік.
3. Двукроп’е.
4. Двукроп’е і працяжнік.
5. Коску.

**АДКАЗЫ ДА ТЭСТАЎ:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2002 | 1 | 2005 | 2,5 | 2009 | 1,2 | 2013 | 3 | 2017 | 2 |
| 2003 | 1 | 2006 | 1,3,4 | 2010 | 3,5 | 2014 | 1 |  |  |
| 2004 | 2 | 2007 | 1,3,4 | 2011 | 5 | 2015 | 1 |  |  |
| 2005 | 1 | 2008 | 1 | 2012 | 1,5 | 2016 | 2 |  |  |

**Y. РЭФЛЕКСІЯ**

* Ці задаволены вы сваёй працай на ўроку?
* Чым урок быў карысны для вас?
* Мяне зацікавіла тэма ўрока, бо…
* Я засвоіў(ла), што…
* Веды па тэме спатрэбяцца мне…
* Мне трэба папрацаваць над…

**YІ. ДАМАШНЯЕ ЗАДАННЕ** §21, пр. 219

**YІІ. ПАДВЯДЗЕННЕ ВЫНІКАЎ, ВЫСТАЎЛЕННЕ АДЗНАК.**